**Naziv ustanove**

**Program obrazovanja za stjecanje mikrokvalifikacije statistička obrada i prezentiranje podataka**

**Mjesto i datum**

1. **OPĆI DIO**

|  |  |  |  |
| --- | --- | --- | --- |
| **OPĆE INFORMACIJE O PROGRAMU OBRAZOVANJA**  **ZA STJECANJE MIKROKVALIFIKACIJE** | | | |
| **Sektor** | Ekonomija i trgovina | | |
| **Naziv programa** | Program obrazovanja za stjecanje mikrokvalifikacije statistička obrada i prezentiranje podataka | | |
| **Vrsta programa** | Osposobljavanje | | |
| **Predlagatelj** | **Naziv ustanove** |  | |
| **Adresa** |  | |
| **Razina kvalifikacije/skupa/ova ishoda učenja prema HKO-u** | SIU 1: Statistički brojčani podatci u poslovanju (razina 4)  SIU 2: Faze statističkog istraživanja u poslovanju (razina 4)  SIU 3: Analiza vremenskih nizova i ispitivanje odnosa među pojavama uz programsku potporu (razina 4) | | |
| **Obujam u bodovima (CSVET)** | **5 CSVET**  SIU 1: Statistički brojčani podatci u poslovanju (2 CSVET)  SIU 2: Faze statističkog istraživanja u poslovanju (1 CSVET)  SIU 3: Analiza vremenskih nizova i ispitivanje odnosa među pojavama uz programsku potporu (2 CSVET) | | |
| **Dokumenti na temelju kojih je izrađen program obrazovanja za stjecanje kvalifikacija/skupova ishoda učenja (mikrokvalifikacija)** | | | |
| **Popis standarda zanimanja/skupova kompetencija** | **Popis standarda kvalifikacija/popis skupova ishoda učenja** | | **Sektorski kurikul** |
| **SZ Ekonomski referent / Ekonomska referentica**  <https://hko.srce.hr/registar/standard-zanimanja/detalji/49>  **SKOMP 1:** Primjena informacijsko-komunikacijskih tehnologija u poslovanju malih i srednjih poduzeća  <https://hko.srce.hr/registar/skup-kompetencija/detalji/413>  **SKOMP 2:** Pružanje administrativne podrške u poslovanju malih i srednjih poduzeća  <https://hko.srce.hr/registar/skup-kompetencija/detalji/414>    **SKOMP 3:** Izrada i realizacija poslovnog plana malih i srednjih poduzeća  <https://hko.srce.hr/registar/skup-kompetencija/detalji/416> | **SIU 1:** Statistički brojčani podatci u poslovanju  <https://hko.srce.hr/registar/skup-ishoda-ucenja/detalji/12409>  **SIU 2:** Faze statističkog istraživanja u poslovanju  <https://hko.srce.hr/registar/skup-ishoda-ucenja/detalji/12426>  **SIU 3:** Analiza vremenskih nizova i ispitivanje odnosa među pojavama uz programsku potporu  <https://hko.srce.hr/registar/skup-ishoda-ucenja/detalji/12427> | | / |
| **Uvjeti za upis u program** | * Cjelovita kvalifikacija najmanje razine 4.1 HKO. * Liječničko uvjerenje obiteljskog liječnika. | | |
| **Uvjeti stjecanja programa (završetka programa)** | * Stečenih 5 CSVET. * Uspješna završna provjera stečenih znanja (usmenim i/ili pisanim provjerama) i vještina polaznika za statističku obradu i prezentiranje podataka projektnim zadatcima temeljem unaprijed određenih kriterija vrednovanja postignuća.   O završenoj provjeri vodi se zapisnik i provodi je tročlano povjerenstvo.  Svakom polazniku nakon uspješno završene provjere izdaje se Uvjerene o osposobljavanju za stjecanje mikrokvalifikacije statistička obrada i prezentiranje podataka. | | |
| **Trajanje i načini izvođenja nastave** | Program obrazovanja za stjecanje mikrokvalifikacije statistička obrada i prezentiranje podataka provodi se redovitom nastavom u trajanju od 125 sati, uz mogućnost izvođenja teorijskog dijela programa na daljinu, u realnom vremenu.  Ishodi učenja ostvaruju se vođenim procesom učenja i poučavanja u trajanju od 35 sati, učenjem temeljenom na radu u trajanju od 60 sati i samostalnim aktivnostima polaznika u trajanju od 30 sati.  Učenje temeljeno na radu obuhvaća rješavanje konkretnih radnih zadataka u simuliranim uvjetima u specijaliziranoj učionici.  Kod polaznika se potiče razvijanje samostalnosti i odgovornosti u izvršenju radnih zadaća kao i razvijanje suradničkih odnosa s ostalim sudionicima u zajedničkom radu te stvaranje budućih kvalitetnih poslovnih odnosa.  Učenje temeljeno na radu provodi se u specijaliziranim učionicama i/ili kod poslodavaca s kojim Ustanova ima sklopljeni ugovor o suradnji. | | |
| **Horizontalna prohodnost** |  | | |
| **Vertikalna prohodnost** |  | | |
| **Materijalni uvjeti i okruženje za učenje koji su potrebni za izvedbu programa** | <https://hko.srce.hr/registar/skup-ishoda-ucenja/detalji/12409>  <https://hko.srce.hr/registar/skup-ishoda-ucenja/detalji/12426>  <https://hko.srce.hr/registar/skup-ishoda-ucenja/detalji/12427> | | |
| **Kompetencije koje se programom stječu** | | | |
| 1. Koristiti programsku potporu za statističku analizu prikupljenih podataka u poslovanju malih i srednjih poduzeća 2. Koristiti poslovne aplikacije za uspješnu poslovnu komunikaciju 3. primjenjivati zakonsku regulativu za podršku poslovanja u malim i srednjim poduzećima 4. uređivati prikupljene statističke podatke za potrebe poslovnog plana 5. arhivirati prikupljene statističke podatke za potrebe poslovanja malih i srednjih poduzeća 6. primjenjivati statističku analizu pri rješavanju poslovnih problema malih i srednjih poduzeća | | | |
| **Preporučeni načini praćenja kvalitete i uspješnosti izvedbe programa** | U procesu praćenja kvalitete i uspješnosti izvedbe programa obrazovanja primjenjuju se sljedeće aktivnosti:   * provodi se istraživanje i anonimno anketiranje polaznika o izvođenju nastave, literaturi i resursima za učenje, strategijama podrške učenicima, izvođenju i unapređenju procesa učenja i poučavanja, radnom opterećenju polaznika (CSVET), provjerama znanja te komunikaciji s nastavnicima * provodi se istraživanje i anketiranje nastavnika o istim pitanjima navedenim u prethodnoj stavci * provodi se analiza uspjeha, transparentnosti i objektivnosti provjera i ostvarenosti ishoda učenja * provodi se analiza materijalnih i kadrovskih uvjeta potrebnih za izvođenje procesa učenja i poučavanja.   Na temelju rezultata anketa dobiva se pregled uspješnosti izvedbe programa te postignuća polaznika, kao i procjena kvalitete nastavničkog rada ustanove.  Postupci vrednovanja usmjereni su na praćenje i provjeru postignuća prema ishodima učenja. Ono se provodi usmenim i pisanim provjerama znanja te provjerama stečenih vještina polaznika projektnim i problemskim zadatcima, a temeljem unaprijed određenih kriterija vrednovanja postignuća. | | |
| **Datum revizije programa** |  | | |

1. **MODULI I SKUPOVI ISHODA UČENJA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Redni broj** | **NAZIV MODULA** | **POPIS SKUPOVA ISHODA UČENJA** | **Razina** | **Obujam CSVET** | **Broj sati** | | | |
| **VPUP** | **UTR** | **SAP** | **UKUPNO** |
| **1.** | STATISTIČKI BROJČANI PODATCI U POSLOVANJU | Statistički brojčani podatci u poslovanju | ~~4~~ | 2 | 13 | 23 | 14 | 50 |
| Faze statističkog istraživanja u poslovanju | 4 | 1 | 12 | 26 | 12 | 50 |
| Analiza vremenskih nizova i ispitivanje odnosa među pojavama uz programsku potporu | 4 | 2 | 10 | 11 | 4 | 25 |
| Ukupno: | | | | 5 | 35 | 60 | 30 | 125 |

*VPUP – vođeni proces učenja i poučavanja*

*UTR – učenje temeljeno na radu*

*SAP– samostalne aktivnostipolaznika*

1. **RAZRADA MODULA I SKUPOVA ISHODA UČENJA**

|  |  |  |  |
| --- | --- | --- | --- |
| **NAZIV MODULA** | **STATISTIČKI BROJČANI PODATCI U POSLOVANJU** | | |
| **Šifra modula** |  | | |
| **Kvalifikacije nastavnika koji sudjeluju u realizaciji modula** | <https://hko.srce.hr/registar/skup-ishoda-ucenja/detalji/12409>  <https://hko.srce.hr/registar/skup-ishoda-ucenja/detalji/12426>  <https://hko.srce.hr/registar/skup-ishoda-ucenja/detalji/12427> | | |
| **Obujam modula (CSVET)** | **5 CSVET**  SIU 1: Statistički brojčani podatci u poslovanju (2 CSVET)  SIU 2: Faze statističkog istraživanja u poslovanju (1 CSVET)  SIU 3: Analiza vremenskih nizova i ispitivanje odnosa među pojavama uz programsku potporu (2 CSVET) | | |
| **Načini stjecanja ishoda učenja (od – do, postotak)** | **Vođeni proces učenja i poučavanja** | **Oblici učenja temeljenog na radu** | **Samostalne aktivnosti polaznika** |
| 35 sati (28 %) | 60 sati (48 %) | 30 sati (24 %) |
| **Status modula**  **(obvezni/izborni)** | Obavezni | | |
| **Cilj (opis) modula** | Cilj modula je omogućiti polaznicima stjecanje znanja i vještina potrebnih za statističku obradu podataka u svrhu poslovnog odlučivanja. Završetkom modula polaznik će svladati srednje vrijednosti i mjere raspršenosti te će pomoću njih interpretirati podatke za potrebe poslovnog odlučivanja. Polaznik će analizirati vremenske nizove i ispitati odnose među pojavama uz programsku potporu te interpretirati dobivene rezultate. | | |
| **Ključni pojmovi** | Brojčani podatci u poslovanju, srednje vrijednosti, mjere raspršenosti, faze statističkog istraživanja u poslovanju, vremenski nizovi. | | |
| **Oblici učenja temeljenog na radu** | Učenje temeljeno na radu integrirano je u program obrazovanja uz uporabu simulacija i stvarnih projektnih zadataka pomoću kojih će polaznici uvježbati osnovne statističke koncepte i njihovu uporabu u poslovanju. Pomoću simuliranih situacija i zadataka polaznici će biti osposobljeni za izradu analiza temeljenih na kvantitativnim podatcima koje se mogu koristiti u poslovnom odlučivanju. Polaznici će u ovom modulu rješavati i projektni zadatak gdje će kreirati poslovnu analizu koristeći se otvorenim podatcima, odnosno financijskim izvješćima i praćenjem vrijednosti dionica određenog poduzeća.  Učenjem na ranom mjestu polaznik se postupno uvodi u svijet rada. Omogućuje mu se sudjelovanje u radnom procesu sve dok ne stekne potpune kompetencije propisane programom.  Učenje temeljeno na radu provodi se u specijaliziranim učionicama i/ili kod poslodavaca s kojim Ustanova ima sklopljeni ugovor o suradnji. | | |
| **Literatura i specifična nastavna sredstva potrebna za realizaciju modula** | **Preporučena literatura:**   1. Kolesarić, V. i Petz, B. (1999). Statistički rječnik: tumač statističkih pojmova. Jastrebarsko: Naklada Slap. 2. Petz, B. (2004). Osnove statistike za nematematičare. Jastrebarsko: Naklada Slap 3. Davis, C. (2019). Statistical testing with jamovi and JASP open source software for Sociology: Statistics without Mathematics.Norwich, UK: Vor Press. 4. Zaštita na radu (2012): Opasnosti kod rada na računalu i pravilne vježbe. Zagreb, dostupno na: <https://zastitanaradu.com.hr/novosti/Opasnosti-kod-rada-na-racunalu-i-pravilne-vjezbe-17> 5. Skupina autora: Zaštita na radu, Priručnik za nastavnike srednjih škola, Andragoško učilište Zvonimir, Zagreb 2009.   **Za realizaciju nastave koriste se:**   1. Programi za obradu teksta, tablice, prezentacije (aplikacija koja se može koristiti je dio MS Office paketa) 2. JASP (besplatan program za obradu podataka) ili računalni program sličnih funkcija | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Faze statističkog istraživanja u poslovanju, 1 CSVET** |
| **Ishodi učenja** | | |
| 1. Isplanirati cilj i predmet statističkog istraživanja u poslovanju | | |
| 1. Koristiti različite načine i sredstva prikupljanja podataka za potrebe analize podataka u poslovanju | | |
| 1. Prikazati uređene statističke podatke tabelarno i grafički za potrebe poslovnog izvještavanja korištenjem programske potpore | | |
| 1. Koristiti programsku potporu u svim fazama statističkog istraživanja u poslovanju | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustav jest projektna nastava.  Omogućuje se razvoj kompetencija potrebnih za provedbu statističkog istraživanja koristeći različite načine i sredstva prikupljanja statističkih podataka korištenjem programske potpore u svim fazama statističkog istraživanja. Prikupljene statističke podatke polaznici uređuju, tabelarno i grafički prikazuju te interpretiraju dobivene statističke podatke za potrebe poslovnog izvještavanja.  Nastavnik demonstrira primjenu temeljnih ergonomskih načela prilikom razmještaja uredske opreme i oblikovanja radnog mjesta u učionici ustanove. Demonstrira pravilan način sjedenja na radnom mjestu i vježbe rasterećenja pri radu s računalom. Tijekom provedbe svih aktivnosti u kojima rade na računalu polaznici primjenjuju ergonomska načela, prilagođavaju utjecaje iz radne okoline ergonomskim načelima te primjenjuju vježbe rasterećenja pri radu s računalom.  Nastavnik tijek vođenog procesa učenja i poučavanja kao i učenja temeljenog na radu, daje polazniku povratnu informaciju o uspješnosti rješavanja.  Samostalna aktivnost polaznika odnosi se na obradu dobivenih podataka u obliku pisanog izvješća.  Učenje temeljeno na radu provodi se u specijaliziranim učionicama i/ili kod poslodavaca s kojim Ustanova ima sklopljeni ugovor o suradnji. | | |
| **Nastavne cjeline/teme** | Osnove statističkog istraživanja  Statistički podatci i njihova svojstva  Uređivanje podataka  Tabeliranje i grafičko prikazivanje podataka  Programska potpora u provođenju statističkog istraživanja  Ergonomska načela u uredskom poslovanju | |
| **Načini i primjer vrjednovanja skupa ishoda učenja** | | |
| Način i primjer vrednovanja skupa ishoda učenja samo je jedan od mogućih pristupa te se nastavnici potiču da primijene svoje znanje i kreativnost u pripremi raznolikih zadataka, oblika rada i metoda vrednovanja, uzimajući u obzir relevantne propise te specifičnosti svog radnog okruženja i obrazovne skupine.  Primjeri vrednovanja:  **Projektni zadatak**  Marketinški ured poslovne organizacije u sklopu svog projekta „Kupovna moć potrošača“ planira izraditi i provesti statističko istraživanje o kupovnoj moći potrošača kao i njihovim kupovnim preferencijama. Nakon što se prikupe podatci potrebno ih je analizirati i predstaviti upravi poslovne organizacije. Izrađuje se anketa u nekom od predloženih digitalnih alata i prosljeđuje ispitanicima koji je popunjavaju. Prikupljene statističke podatke potrebno je urediti, a nakon toga se tabelarno i grafički prikazuje korištenjem računalnog programa. Kreirane tablice i grafikone potrebno je postaviti u dokument prema zadanim pravilima pisanja statističkog izvješća te interpretirati prikazane podatke.  **Vrednovanje:** vrednuju se rješenja radnih zadataka pomoću unaprijed definiranih kriterija za navedeni zadatak: definiranje statističkog skupa, prikupljanje podataka, anketiranje, uređivanje podataka, tabelarno i grafičko prikazivanje statističkih podataka. | | |
| **Prilagodba iskustava učenja za polaznike/osobe s invaliditetom** | | |
|  | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Statistički brojčani podatci u poslovanju, 2 CSVET** |
| **Ishodi učenja** | | |
| 1. Izračunati srednje vrijednosti na temelju prikupljenih poslovnih podataka za potrebe poslovnog izvještavanja | | |
| 1. Interpretirati izračunate srednje vrijednosti za potrebe poslovnog odlučivanja | | |
| 1. Izračunati mjere raspršenosti na temelju prikupljenih poslovnih podataka za potrebe praćenja poslovanja | | |
| 1. Koristiti programsku potporu za izračun i grafičko prikazivanje srednjih vrijednosti i mjera raspršenosti za potrebe poslovnog odlučivanja | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustav u ovom skupu ishoda učenja je učenje temeljeno na radu.  Istraživačkim radom omogućuje se razvoj kompetencija potrebnih za analiziranje statističkih podataka, izračunavanje srednjih vrijednosti, stupnja statističke promjenjivosti i raspršenosti korištenjem programske potpore za izračunavanje statističko-analitičkih pokazatelja i grafičko prikazivanje statističkih podataka.  Samostalna aktivnost polaznika odnosi se na izračun srednje vrijednosti i mjere raspršenosti uz interpretaciju i grafičko prikazivanje podataka.  Nastavnik tijek vođenog procesa učenja i poučavanja kao i učenja temeljenog na radu, daje polazniku povratnu informaciju o uspješnosti rješavanja.  Učenje temeljeno na radu provodi se u specijaliziranim učionicama i/ili kod poslodavaca s kojim Ustanova ima sklopljeni ugovor o suradnji. | | |
| **Nastavne cjeline/teme** | Srednje vrijednosti  Mjere raspršenosti | |
| **Načini i primjer vrjednovanja skupa ishoda učenja** | | |
| Način i primjer vrednovanja skupa ishoda učenja samo je jedan od mogućih pristupa te se nastavnici potiču da primijene svoje znanje i kreativnost u pripremi raznolikih zadataka, oblika rada i metoda vrednovanja, uzimajući u obzir relevantne propise te specifičnosti svog radnog okruženja i obrazovne skupine.  Primjeri vrednovanja:  **Zadatak**  Radni tim odjela za praćenje i trgovanje dionicama u Hrvatskoj poštanskoj banci prati trgovanje dionicama 10 najboljih ponuda na burzi u realnom vremenu za potrebe svojih klijenata. Prate se sljedeći parametri: cijena, količina, vrijednost, minimalna cijena, maksimalna cijena, broj transakcija i količina dionica u prometu.  Potrebno je prikupiti podatke i unijeti ih u statističke tablice, izračunati srednje vrijednosti i mjere raspršenosti te grafički prikazati podatke B-P dijagrama korištenjem programske potpore. Dobivene rezultate provedenog istraživanja potrebno je interpretirati u statističkom izvješću.  **Vrednovanje:** pomoću unaprijed definiranih kriterija (prikupljanje podataka, aritmetička sredina, mod, medijan, mjere raspršenosti, B-P grafikon) boduje se izrađeno statističko izvješće provedenog istraživanja. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |  |  |
| --- | --- | --- |
| **Skup ishoda učenja iz SK-a, obujam** | | **Analiza vremenskih nizova i ispitivanje odnosa među pojavama uz programsku potporu, 2 CSVET** |
| **Ishodi učenja** | | |
| 1. Razlikovati vrste skupnih indeksa za praćenje razvoja pojava koje su međusobno povezane | | |
| 2. Provesti obradu vremenskih nizova na temelju prikupljenih podataka uz programsku potporu | | |
| 3. Povezati odnose među promatranim pojavama uz programsku potporu | | |
| 4. Razlikovati regresijsku i korelacijsku analizu u poslovanju uz programsku potporu | | |
| 5. Koristiti model linearnog trenda u cilju utvrđivanja prognostičkih vrijednosti razvoja pojava uz programsku potporu | | |
| 6. Interpretirati izračunate pokazatelje vremenskog niza | | |
| **Dominantan nastavni sustav i opis načina ostvarivanja SIU** | | |
| Dominantan nastavni sustav jest učenje temeljeno na radu.  Istraživačkim radom omogućuje se razvoj kompetencija potrebnih za obradu vremenskog niza, izračunavanje pokazatelja vremenskog niza i analiziranje dobivenih rezultata u cilju utvrđivanja prognostičkih vrijednosti uz korištenje programske podrške za brojčanu i grafičku analizu vremenskog niza i analizu trend komponente značajne za prognoziranje vrijednosti pojave u budućim vremenskim razdobljima. Tijekom realizacije koristi se programska podrška (npr. mogućnost postupka Regression) u provedbi regresijske i korelacijske analize u poslovanju.  Nastavnik tijek vođenog procesa učenja i poučavanja kao i učenja temeljenog na radu, daje polazniku povratnu informaciju o uspješnosti rješavanja.  Samostalna aktivnost polaznika odnosi se na istraživanje literature i pripreme za realizaciju zadataka na kraju ovog skupa ishoda učenja, a koji se odnose na provjeru usvojenosti ishoda učenja.  Učenje temeljeno na radu provodi se u specijaliziranim učionicama i/ili kod poslodavaca s kojim Ustanova ima sklopljeni ugovor o suradnji. | | |
| **Nastavne cjeline/teme** | Analiza vremenskih nizova  Grafičko prikazivanje vremenskog niza  Individualni indeksi vremenskog niza  Skupni indeksi  Linearni trend  Regresijska i korelacijska analiza | |
| **Načini i primjer vrjednovanja skupa ishoda učenja** | | |
| Način i primjer vrednovanja skupa ishoda učenja samo je jedan od mogućih pristupa te se nastavnici potiču da primijene svoje znanje i kreativnost u pripremi raznolikih zadataka, oblika rada i metoda vrednovanja, uzimajući u obzir relevantne propise te specifičnosti svog radnog okruženja i obrazovne skupine.  Primjeri vrednovanja  **Zadatak 1**  Odjel za planiranje i strateški razvoj Turističke zajednice Splitsko-dalmatinske županije koristeći podatke sa stranice Državnog zavoda za statistiku prati podatke o dolasku turista u Splitsko-dalmatinsku županiju u proteklih pet godina. Na temelju prikupljenih podataka provodi se brojčana analiza vremenskog niza koristeći tabelarno i grafičko prikazivanje prikupljenih podataka u svrhu izračuna prognostičkih vrijednosti.  Prikupljene podatke o broju i dolasku turista u odabranim županijama potrebno je tabelarno i grafički prikazati, izračunati individualne indekse vremenskog niza i prognostičke vrijednosti u svrhu prognoziranja broja dolazaka turista za sljedeću turističku sezonu. Provedena statistička analiza zapisuje se u statističko izvješće korištenjem programske potpore.  U cilju praćenja potrošnje turista tijekom turističke sezone potrebno je pratiti cijene i količine šest proizvoda iz košarice proizvoda za prehranu tijekom srpnja u dvije uzastopne turističke sezone. Nakon toga se izračunava skupni indeks cijena i tumači izračunata vrijednost kojom se pokazuje povećanje ili smanjenje cijena navedenih proizvoda prema nabavljenim količinama u prethodnoj sezoni. Provedena statistička analiza zapisuje se u statističko izvješće i donosi zaključak provedenog istraživanja u svrhu utvrđivanja izdataka turista za odabrane proizvode koristeći programsku potporu.  **Zadatak 2**  Radni tim odjela za upravljanje ljudskim resursima u Zagrebačkoj banci koristeći sekundarne podatke prati iznose prosječne mjesečne neto plaće tijekom 20XX. godine i iznose potrošačke košarice za četveročlanu obitelj u Republici Hrvatskoj za isto razdoblje.  Potrebno je prikupiti sekundarne podatke i konstruirati dijagram rasipanja kojim će se prikazati smjer i intenzitet veze među varijablama koje se istražuju. Nakon toga izračunava se smjer i intenzitet korelacije između navedenih varijabli odgovarajućim pokazateljima koristeći programsku potporu (npr. Regression). Na temelju izrađenog statističkog izvješća donosi se zaključak o provedenoj regresijskoj analizi.  **Vrednovanje:** vrednuje se: prikupljanje podataka, pravilno korištenje statističkih metoda, izrada grafikona) nastavnik boduje izrađenu analizu. | | |
| **Prilagodba iskustava učenja za polaznike/osobe s invaliditetom** | | |
| *(Izraditi način i primjer vrjednovanja skupa ishoda učenja za polaznike/osobe s invaliditetom ako je primjenjivo)* | | |

|  |
| --- |
| **\*Napomena:**  *Riječi i pojmovni sklopovi koji imaju rodno značenje korišteni u ovom dokumentu (uključujući nazive kvalifikacija, zvanja i zanimanja) odnose se jednako na oba roda (muški i ženski) i na oba broja (jedninu i množinu), bez obzira na to jesu li korišteni u muškom ili ženskom rodu, odnosno u jednini ili množini.* |

**Broj i datum mišljenja na program (popunjava Agencija):**

|  |  |
| --- | --- |
| KLASA: |  |
| URBROJ: |  |
| Datum izdavanja mišljenja na program: |  |